**AIŠKINAMASIS RAŠTAS**

**DĖL PRIPAŽINTO NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO TRUMPALAIKIO MATERIALIOJO TURTO NURAŠYMO IR LIKVIDAVIMO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant nurašyti pripažintą netinkamu (negalimu) naudoti valstybei nuosavybės teise priklausantį Klaipėdos miesto savivaldybės patikėjimo teise valdomą, ir šiuo metu savivaldybės biudžetinės įstaigos (toliau – BĮ) Klaipėdos „Vyturio“ pagrindinės mokyklos naudojamą nematerialųjį, ilgalaikį materialųjį turtą – kompiuterius bei programinę įrangą.

**2. Projekto rengimo priežastys ir kuo remiantis parengtas sprendimo projektas.**

2004-04-15 Lietuvos Respublikos Vyriausybės Nutarimu Nr.418 „Dėl kompiuterių programinės įrangos perdavimo“, 2004-10-13 Lietuvos Respublikos Vyriausybės Nutarimu Nr. 1283 „Dėl kompiuterių įrangos perdavimo“, 2004-12-24 Lietuvos Vyriausybės Nutarimu Nr. 1644 „Dėl radijo ryšio ir kompiuterių įrangos perdavimo“, 2005-09-15 Lietuvos Vyriausybės Nutarimu Nr. 1014 „Dėl kompiuterių programinės įrangos perdavimo“, 2006-10-18 Lietuvos Respublikos Vyriausybės nutarimu Nr.1026 „Dėl kompiuterių įrangos perdavimo“, 2007-04-18 Lietuvos Vyriausybės Nutarimu Nr.388 „Dėl turto perdavimo savivaldybėms“ Klaipėdos miesto savivaldybei valdyti ir naudoti patikėjimo teise perdavė nematerialųjį ir ilgalaikį materialųjį turtą – kompiuterinę bei programinę įrangą.

2005-06-30 Klaipėdos miesto savivaldybės tarybos sprendimu Nr. T2-256 „Dėl kompiuterių įrangos perdavimo Klaipėdos miesto mokykloms valdyti ir naudoti patikėjimo teise“, 2005-11-24 Klaipėdos miesto savivaldybės tarybos sprendimu Nr. T2-379 „Dėl kompiuterių programinės įrangos perdavimo Klaipėdos mokykloms valdyti, naudoti ir disponuoti ja patikėjimo teise“, 2005-12-08 Klaipėdos miesto savivaldybės tarybos sprendimu Nr. T2-381 „Dėl sutikimo perimti kompiuterių įrangą ir jos perdavimo Klaipėdos mokykloms valdyti, naudoti ir disponuoti ja patikėjimo teise“, 2005-12-08 Klaipėdos miesto savivaldybės tarybos sprendimu Nr. T2-387 „Dėl sutikimo perimti mokymo priemones ir jų perdavimo Klaipėdos mokykloms valdyti, naudoti ir disponuoti patikėjimo teise, 2006-04-27 Klaipėdos miesto savivaldybės tarybos sprendimu Nr. T2-125 „Dėl Klaipėdos miesto savivaldybėms Tarybos 2005-12-08 sprendimo Nr. T2-387 „Dėl sutikimo perimti mokymo priemones ir jų perdavimo Klaipėdos mokykloms valdyti, naudoti ir disponuoti patikėjimo teise“ priedo pakeitimo“, 2006-05-25 Klaipėdos miesto savivaldybės tarybos sprendimu Nr. T2-169 „Dėl sutikimo perimti mokomąsias kompiuterines ir jų perdavimo Klaipėdos mokykloms valdyti, naudoti ir disponuoti patikėjimo teise“, 2006-12-28 Klaipėdos miesto savivaldybės tarybos sprendimu Nr. T2-409 „Dėl Klaipėdos miesto savivaldybės tarybos 2006-04-27 sprendimo Nr. T2-125 „Dėl Klaipėdos miesto savivaldybės tarybos 2005-12-08 sprendimo Nr. T2-387 „Dėl sutikimo perimti mokymo priemones ir jų perdavimo Klaipėdos mokykloms valdyti, naudoti ir disponuoti patikėjimo teise“ priedo pakeitimo“ priedo pakeitimo“, šis turtas buvo perduotas BĮ „Vyturio“ pagrindinei mokyklai valdyti, naudoti ir disponuoti juo patikėjimo teise.

2010-01-28 Klaipėdos miesto savivaldybės tarybos sprendimu Nr. T2-22 „Dėl kompiuterių ir programinių įrangų, perduotų valdyti, naudoti ir disponuoti patikėjimo teise, perdavimo Klaipėdos mokykloms pagal panaudos sutartis“ buvo patikslinti, 2006-05-25 savivaldybės tarybos sprendimas Nr. T2-169, 2005-06-30 savivaldybės tarybos sprendimas Nr. T2-256, 2005-11-24 savivaldybės tarybos sprendimas Nr. T2-379, 2005-12-08 savivaldybės tarybos sprendimas Nr. T2-387, 2005-12-08 savivaldybės tarybos sprendimas Nr. T2-381, ir visas turtas 2010-06-22 panaudos sutartimi Nr. J11-84 buvo perduotas Klaipėdos BĮ Klaipėdos „Vyturio“ pagrindinei mokyklai.

Klaipėdos miesto savivaldybės administracija gavo BĮ Klaipėdos „Vyturio“ pagrindinės mokyklos prašymą, nurašyti mokyklos turtą pagal panaudos sutartį naudojamą nematerialųjį, ilgalaikį materialųjį turtą, kompiuterius, bei programinę įrangą. BĮ „Vyturio“ pagrindinės mokyklos, sudaryta komisija siūlo šį turtą nurašyti, nes turtas moraliai pasenęs, neremontuojamas ir darbui netinkamas.

Klaipėdos miesto savivaldybės administracija raštu kreipėsi į Lietuvos Respublikos Švietimo ir mokslo ministeriją, Švietimo informacinių technologijų centrą, bei Švietimo ir mokslo ministerijos Švietimo aprūpinimo centrą, dėl sutikimo nurašyti valstybei nuosavybės teise priklausantį turtą. Minėtų institucijų leidimai buvo gauti.

Šis Savivaldybės tarybos sprendimas reikalingas BĮ Klaipėdos „Vyturio“ pagrindinės mokyklos pagal panaudos sutartį naudojamam nematerialiajam, ilgalaikiam materialiajam turtui nurašyti.

**3. Kokių rezultatų laukiama.**

BĮ Klaipėdos „Vyturio“ pagrindinės mokyklos naudojamas nematerialusis, ilgalaikis materialusis turtas, bus nurašytas, kaip neveikiantis ir netinkamas naudoti.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – siūloma nurašyti pagal panaudos sutartį naudojamą BĮ Klaipėdos „Vyturio“ pagrindinės mokyklos nematerialųjį, ilgalaikį materialųjį turtą, kaip netinkamą naudoti.

Teikiame svarstyti šį sprendimo projektą.

PRIDEDAMA:

1. 2010-06-22 Valstybės turto, savivaldybės valdomo patikėjimo teise, panaudos sutarties Nr. J11-84 kopija, 5 lapai;
2. 2014-03-14 Švietimo informacinių technologijų centras sutikimo Nr. 90-(1.6)-D3-109 „Dėl sutikimo nurašyti valstybės turtą“ kopija, 1 lapas;
3. 2014-03-18 Lietuvos Respublikos Švietimo ir mokslo ministerijos sutikimo Nr. SR-1250 „Dėl sutikimo nurašyti valstybės turtą“ kopija, 1 lapas;
4. 2014-06-18 Švietimo ir mokslo ministerijos švietimo aprūpinimo centro sutikimo Nr. (1.14)-D2-182 kopija, 1 lapas;
5. 2013-09-18 Klaipėdos „Vyturio“ pagrindinės mokyklos prašymo Nr. SI-68 „Dėl ilgalaikio turto nurašymo“ kopija 6 lapai.

Turto skyriaus vedėja Genovaitė Paulikienė